#### cu privire la aprobarea Foii de parcurs privind „Reforma administrației publice” (criteriu de referință în procesul de aderare a Republicii Moldova la Uniunea Europeană)

Având în vedere cadrul de negociere și poziția generală a Republicii Moldova în contextul lansării oficiale a negocierilor de aderare în cadrul primei Conferințe Interguvernamentale, care s-a desfășurat la data de 25 iunie 2024 la Luxembourg, și în temeiul art.5 lit. a) și art. 6 lit. h) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, Guvernul HOTĂRĂȘTE:

1. Se aprobă Foaia de parcurs privind „Reforma administrației publice” (criteriu de referință în procesul de aderare a Republicii Moldova la Uniunea Europeană) (se anexează).

**2.**Autoritățile și instituțiile publice responsabile vor asigura, conform competențelor, executarea integrală și în termenele stabilite a acțiunilor din Foaia de parcurs privind „Reforma administrației publice” (criteriu de referință în procesul de aderare a Republicii Moldova la Uniunea Europeană).

**3.**Prezenta hotărâre intră în vigoare la data publicării în Monitorul Oficial al Republicii Moldova.

4. Monitorizarea implementării acțiunilor din Foaia de parcurs privind „Reforma administrației publice” (criteriu de referință în procesul de aderare a Republicii Moldova la Uniunea Europeană) va fi asigurată de către Cancelaria de Stat, pe platforma Secretariatului pentru implementarea Strategiei de reformă în administrația publică.

**Prim-ministru DORIN RECEAN**

**Contrasemnează:**

Viceprim-ministru

pentru integrare europeană Cristina GHERASIMOV

Viceprim-ministru,

ministrul dezvoltării

economice și digitalizării Dumitru ALAIBA

Ministrul finanțelor Victoria BELOUS

Ministrul justiției Veronica MIHAILOV-MORARU